kalixlouiis/myanmar-wikipedia-corpus huggingface dataset:
ဘုရားရှင် ကောသလနိုင်ငံ ... သီတင်းသုံးတော်မူစဉ် အာသဝေါ လေးတန် ကုန်ရာမှန်သည့် နိဗ္ဗာန်ရောက်ကြောင်း သီလဝါ, ဗဟုဿုတ, အာရဒ္ဓ ဝီရိယ, ပညဝါ-ဟူသော အပဏ္ဏကပဋိပဒါကို ကျင့်သုံးသောရဟန်း၏ အာသဝက္ခယ ဉာဏ်ရနိုင်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-သုတ္တနိ၊၃၄၁။
သုတ္တနိ၊မြန်၊၃၂၂-၄။
သုတ္တနိ၊ဋ္ဌ၊၂၊၁၁၄-၁၂၁။
-ခုဒ္ဒကနိကာယ၊ သုတ္တနိပါတ၊ ၃-မဟာဝဂ္ဂ၊ ဒုတိယသုတ်။
အလောင်းတော်မြတ် ဒုက္ကရစရိယာကျင့်တော်မူနေစဉ် ဒုက္ကရစရိယာ အကျင့်၏ ကျင့်နိုင်ခဲပုံ၊ အသက်သေဖို့နီးကပ်နေပုံ ကုသိုလ်ကောင်းမှုကိုသာ ပြုလုပ်၍ အသက်ရှင်အောင် အားထုတ်သင့်ပုံ-အစရှိသောစကားတို့ကို ပြောကြား၍ အနီး အနားသို့ရောက်လာသော မာရ်နတ်အား သဒ္ဓါ, ဝီရိယ, သတိ, သမာဓိ, ပညာတို့ မိမိ၌ အားကောင်းနေပုံ၊ ကာမကိုအလိုမရှိ စင်ကြယ်နေပုံ၊ မာရ်နတ်၏စစ်သည် ၁၀-မျိုး၊ ဂိရိမေခလာဆင်နှင့်တကွ မာရ်နတ်၏ စစ်သည်ဗိုလ်ပါအပေါင်းကို ပညာဖြင့် ဖျက်ဆီးအံ့၊ ငါသည် သမ္မာသင်္ကပ္ပ, သမ္မာသတိ၌ သာဝကတို့ကိုတည်စေလျက် ဆုံးမ၍ လှည့်လည်အံ့၊ ငါ့အဆုံးအမကို လိုက်နာကြကုန်သော သာဝကတို့သည် နိဗ္ဗာန်သို့ ရောက်ကြကုန်လတံ့-အစရှိသောစကားတို့ကို မိန့်ကြားတော်မူပုံ မာရ်နတ်စိတ်လျော့ပြီး ပြန်သွားပုံ၊ ဗေလုဝစောင်းကြီး လွတ်ကျနေခဲ့ပုံတို့ကို အရှင်အာနန္ဒာအား ဘုရားရှင် ဟောတော်မူသည့်သုတ်။
အဋ္ဌကထာ၌ မှတ်သားဖွယ်ရာ ဖွင့်ဆိုချက်များ ပါရှိပါသည်။
-အံ၊၁၊၅၅-၇။
အံ၊မြန်၊၁၊၆၈-၉။
အံ၊ဋ္ဌ၊၂၊၁၁-၂။
အံ၊ဋီ၊၂၊၁၂-၃။
-အင်္ဂုတ္တရနိကာယ၊ ဒုကနိပါတ၊ ပဌမပဏ္ဏာသက၊ ၂-အဓိကရဏဝဂ္ဂ၊ ပဉ္စမသုတ်။
အဓိကရုဏ်းဖြစ်ရာ၌ စောဒကနှင့် စုဒိတကရဟန်းတို့ ဆင်ခြင်ရမည့် အချက်တို့ကို ဟောပြတော်မူသည့်သုတ်။
-အံ၊၁၊၅၇။
အံ၊မြန်၊၁၊၆၉-၇၀။
အံ၊ဋ္ဌ၊၂၊၁၃-၁၄။
-အင်္ဂုတ္တရနိကာယ၊ ဒုကနိပါတ၊ ပဌမပဏ္ဏာသက၊ ၂-အဓိကရဏဝဂ္ဂ၊ ဆဋ္ဌသုတ်။
-အံ၊၃၊၅၀၅-၆။
အံ၊မြန်၊၃၊၄၉၅-၆။
-အင်္ဂုတ္တရနိကာယ၊ ဒသကနိပါတ၊ (၂၁)၁-ကရဇကာယဝဂ္ဂ၊ ဒသမသုတ်။
(ဒုစရိုက်ဆယ်ပါးဟူသော) တရားမဟုတ်သည့်ကို ပြုကျင့်ခြင်း, မညီညွတ်သည်ကို ပြုကျင့်ခြင်းကြောင့် သတ္တဝါတို့ အပါယ်လေးဘုံသို့ ရောက်ရသည်။
(သုစရိုက် ဆယ်ပါးဟူသော) တရားကိုပြုကျင့်ခြင်း, ညီညွတ်သည်ကို ပြုခြင်းကြောင့် သတ္တဝါတို့သည် လူပြည်, နတ်ပြည်သို့ ရောက်ကြရသည်ဟု အညတရဗြာဟ္မဏ၏ မေးလျှောက်ချက်ကို ဘုရားရှင်က ဖြေကြားတော်မူလျှင် အညတရဗြာဟ္မဏ “အကျဉ်းချုပ် မိန့်ကြားတော် မူချက်ကို နားမလည်ပါ၊ အကျယ်ဟောကြားတော်မူပါ”ဟု လျှောက်ထားပြန်သဖြင့် ဒုစရိုက်ဆယ်ပါးနှင့် သုစရိုက်ဆယ်ပါးတို့ကို အကျယ်ဟောပြတော်မူသည့်သုတ်။
-အံ၊၁၊၆၀-၂။
အံ၊မြန်၊၁၊၇၃-၅။
အံ၊ဋ္ဌ၊၂၊၂၄-၇။
အံ၊ဋီ၊၂၊၂၆-၈။
-အင်္ဂုတ္တရနိကာယ၊ ဒုကနိပါတ၊ ၁-ပဌမပဏ္ဏာသက၊ တတိယဝဂ္ဂ။
ဤဗာဝဂ်၌ ဗာလနှစ်မျိုးနှင့် ပဏ္ဍိတနှစ်မျိုးတို့ကို ဟောတော်မူသော ဗာလသုတ်၊ ဘုရားရှင်ကိုစွပ်စွဲသော ပုဂ္ဂိုလ်နှစ်မျိုးကို ဟောတော်မူသော “ပဌမအဗ္ဘာစိက္ခနသုတ်၊ ဘုရားရှင်စွပ်စွဲပုံ ခြောက်မျိုးကို ဟောတော်မူသော “ဒုတိယ, တတိယ, အဗ္ဘာစိက္ခနသုတ်များ၊ ပဋိစ္ဆန္တကမ္မန္တသုတ်၊ မိစ္ဆာဒိဋ္ဌိကသုတ်၊ သမ္မာဒိဋ္ဌိကသုတ်၊ ဒုဿီလသုတ်၊ အရညဝနပတ္ထသုတ်၊ ဝိဇ္ဇာဘာဂိယသုတ်အားဖြင့် သုတ်တော် ဆယ်သုတ်တို့ကို ရဟန်းတို့အား ဘုရားရှင် ဟောကြားတော်မူပါသည်။
-အံ၊၁၊၇၀-၅။
အံ၊မြန်၊၁၊၈၃-၉။
အံ၊ဋ္ဌ၊၂၊၄၅-၅၀။
အံ၊ဋီ၊၂၊၃၉-၄၄။
-အင်္ဂုတ္တရနိကာယ၊ ဒုကနိပါတ၊ ၁-ပဌမပဏ္ဏာသက၊ ၅-(ပဉ္စမ)ပရိသဝဂ္ဂ၊ ဥတ္တာနသုတ်အစရှိသော သုတ်တော် ၁၀-သုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပရိသတ်နှင့်ဆက်စပ်၍-(က) ဥတ္တာန, ဂမ္ဘီရ၊ (ခ) ဝဂ္ဂ, သမဂ္ဂ၊ (ဂ) အနဂ္ဂဝတီ, အဂ္ဂဝတီ၊ (ဃ) အနရိယ, အရိယ၊ (င) ပရိသာကသဋ, ပရိသမဏ္ဍ၊ (စ) ဩက္ကာစိတ ဝိနီတ နော ပရိပုစ္ဆာဝိနီတာ, ပရိပုစ္ဆာဝိနီတ နော ဩက္ကာစိတဝိနီတာ၊ (ဆ) အာမိသဂရု, သဒ္ဓမ္မဂရု၊ (ဇ) ဝိသမာ, သမာ၊ (ဈ) အဓမ္မိကာ, ဓမ္မိကာ၊ (ည) အဓမ္မဝါဒနီ, ဓမ္မဝါဒီနီ-ဟု ပရိသတ်အမျိုးအစားအုပ်စု (၁၀)မျိုးတို့ကို တစ်မျိုးစီ တစ်မျိုးစီ အကျယ်ဝေဖန်၍ ရဟန်းတို့အား ဟောတော်မူသည့်ဝဂ်။
သုတ်ပေါင်း ၁၀-သုတ် ရှိပါသည်။
-အံ၊၁၊၇၆-၈။
အံ၊မြန်၊၁၉၀-၃။
အံ၊ဋ္ဌ၊၂၊၅၁-၃။
အံ၊ဋီ၊၂၊၄၅-၆။
-အင်္ဂုတ္တရနိကာယ၊ ဒုကနိပါတ၊ ၂-ဒုတိယပဏ္ဏာသက (၆) ၁-ပဌမဝဂ္ဂ၊ -ဤဝဂ်၌ သုတ်တော် ၁၂-သုတ်တို့ကို ဘုရားရှင် ဟောကြားတော်မူပါသည်။
ပုဂ္ဂလဝဂ်၌ ဘုရားရှင်သည်- ၁။
ဗဟုဇနဟိတသုတ် = အရဟံဂုဏ်ရှင်, သမ္မာသမ္ဗုဒ္ဓဂုဏ်ရှင် ဘုရားရှင်နှင့် စကြာမင်းတို့သည် လူအများ၏ ချမ်းသာစီး ပွား ဖြစ်စေရန်၊ နတ်လူတို့၏ အကျိုးစီးပွား, ချမ်းသာသုခများ ဖြစ်ပေါ်စေရန် ပွင့်ထွန်းလာတော်မူ၏ဟု ဟောတော်မူသည့်သုတ်။
အစ္ဆရိယမနုဿသုတ် = အရဟံဂုဏ်ရှင် သမ္မာသမ္ဗုဒ္ဓဂုဏ်ရှင် ဘုရားရှင်နှင့် စကြာမင်းတို့သည် “အစ္ဆရိယမနုဿ”တို့ပင်တည်းဟု ဘုရားရှင် ဟောတော်မူသည့်သုတ်။
အနုတပ္ပသုတ် = အရဟံဂုဏ်ရှင်, သမ္မာသမ္ဗုဒ္ဓဂုဏ်ရှင် ဘုရားရှင်၏ ပရိနိဗ္ဗာန်စံဝင်တော်မူခြင်း၊ စကြာမင်းတို့၏ နတ်ရွာစံ ကံတော်ကုန်ခြင်းကြောင့် လူအများ စိုးရိမ်ပူပန်မှု အဖန်ဖန်ဖြစ်ကြပုံကို ဘုရားရှင် ဟောတော်မူသည့်သုတ်။
ထူပါရဟသုတ် = အရဟံဂုဏ်ရှင်, သမ္မာသမ္ဗုဒ္ဓဂုဏ်ရှင် ဘုရားရှင်နှင့် စကြာမင်းတို့သည် “စေတီထိုက်သူတို့ပေတည်း”ဟု ဘုရားရှင် ဟောတော်မူသည့်သုတ်။
ဗုဒ္ဓသုတ်= အရဟံဂုဏ်ရှင်, သမ္မာသမ္ဗုဒ္ဓဂုဏ်ရှင် ဘုရားရှင်နှင့် ပစ္စေကဗုဒ္ဓါ “ဗုဒ္ဓနှစ်ဆူ” ရှိပုံကို ဘုရားရှင် ဟောတော်မူသည့်သုတ်။
၆-၇-၈။
အာစာနီယသုတ် = အာသဝေါကင်းကွာ ရဟန္တာပုဂ္ဂိုလ်နှင့် ဆင်အာဇာနည်, မြင်းအာဇာနည်, ကေသရာဇာ ခြင်္သေ့မင်းတို့သည် မိုးကြိုးပစ်သော်လည်း ကြောက်ရွံ့ ထိတ်လန့်ခြင်း မရှိသူတို့ပေတည်း ဟု ဘုရားရှင် ဟောတော်မူသည့်သုတ်။
ကိံ ပုရိသသုတ် = လိမ်ညာ၍ မပြောဆိုမိစေရန်၊ အခြားပုဂ္ဂိုလ်တို့အား မမှန်မကန် မစွပ်စွဲမိစေရန်ဟူသော အကျိုးနှစ်မျိုးကို သိမြင်ကြခြင်းကြောင့် ကိန္နရာတို့ လူ့ဘာသာစကားကို မပြောဆိုကြကုန်ဟု ဘုရားရှင် ဟောတော်မူသည့်သုတ်။
အတိတ္တသုတ် = မေထုန်မှီဝဲခြင်၊ သားသမီး မွေးဖွားခြင်းဟူသော သဘာဝနှစ်မျိုးတို့ကို မတင့်တိမ် မရောင့်ရဲနိုင်ပဲ မာတုဂါမများ ကွယ်လွန်ရလေ၏ဟု ဘုရားရှင် ဟောတော်မူသည့်သုတ်။
သန္တောသန္တသန္နိဝါသသုတ် = သူတော်ကောင်းနေခြင်းနှင့် သူယုတ်မာတို့၏ နေခြင်းတို့ကို အသီးအသီးခွဲခြား၍ ဘုရားရှင် ဟောတော်မူသည့်သုတ်။
ဝစီသံသာရသုတ် = အဓိကရုဏ်းဖြစ်ရာ၌ စကားပြောဆိုမှု နှစ်မျိုးဖြစ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၈၆။
အံ၊မြန်၊၁၊၁၀၁။
အံ၊ဋ္ဌ၊၂၊၅၇။
အံ၊ဋီ၊၂၊၅၅။
-အင်္ဂုတ္တရနိကာယ၊ ဒုကနိပါတ၊ တတိယပဏ္ဏာသက၊ (၁၁) ၁-အာသာဒုပ္ပဇဟဝဂ္ဂ၊ ပဌမသုတ်။
ဥစ္စာပစ္စည်း၌ လိုချင်မှုတဏှာနှင့် အသက်ရှည်လိုမှုတဏှာ နှစ်ပါးတို့ကို စွန့် လွှတ်နိုင်ခဲ၏-ဟု ဟောတော်မူသည့်သုတ်။
အဋ္ဌကထာ၌ -ယင်းတဏှာနှစ်ပါးကို စွန့်လွှတ်နိုင်ရန် ခဲယဉ်းပုံကို အကျယ် ဖွင့်ပြထားပါသည်။
-အံ၊၁၊၈၇-၉၀။
အံ၊မြန်၊၁၊၁၀၂-၁၀၅။
အံ၊ဋ္ဌ၊၂၊၅၈-၆၀။
အံ၊ဋီ၊၂၊၅၇-၈။
-အင်္ဂုတ္တရနိကာယ၊ ဒုကနိပါတ၊ တတိယပဏ္ဏာသက၊ (၁၂) ၂-အာယာစနဝဂ္ဂ။
ဤဝဂ်တွင် -သုတ်ပေါင်း (၁၁)သုတ်ပါဝင်သည်။
-ပထမ၊ ဒုတိယ၊ တတိယ၊ စတုတ္ထသုတ်တို့၌ -သဒ္ဓါတရားရှိကြသူများအတွက် (၁) အရှင်သာရိပုတ္တရာ၊ အရှင်မောဂ္ဂလ္လာန်-ဟူသော ဘိက္ခုချိန်ခွင်ကြီး၊ (၂) ခေမာ၊ ဥပ္ပလဝဏ္ဏာ-ဟူသော ဘိက္ခုနီချိန်ခွင်ကြီး၊ (၃) စိတ္တသူကြွယ်၊ ဟတ္ထကအာဠဝက-ဟူသော ဥပါသကာချိန်ခွင်ကြီး၊ (၄) ခုဇ္ဇုတ္တရာ၊ နန္ဒမာတာ (ဥတ္တရာ)ဟူသော ဥပါသိကာချိန်ခွင်ကြီးများကိုလည်းကောင်း၊ -ပဉ္စမနှင့် ဆဋ္ဌသုတ်တို့၌ -ဗာလ၊ အတ္တဖြစ်သောသူယုတ်မာတို့ အကျိုးစီးပွား ပျက်စီး နိုင်၊ ပညာရှိတို့ကဲ့ရဲ့ထိုက်၊ အကုသိုလ်များနိုင်သောတရား နှစ်ပါးစီနှင့် ပဏ္ဍိတ၊ ဝိယတ္တ ဖြစ်သောသူတော်ကောင်းတို့ အကျိုးစီးပွား မပျက်စီးနိုင်၊ အပြစ်ကင်းပြီး ပညာရှိတို့ ချီးမွမ်းထိုက်၊ များစွာသောကုသိုလ်ပွားနိုင်သောတရား နှစ်မျိုးကိုလည်းကောင်း၊ -သတ္တမနှင့် အဋ္ဌမသုတ်တို့၌ -မှားယွင်းစွာပြုကျင့်သော ဗာလ၊ အဗျတ္တပုဂ္ဂိုလ်တို့အား အကျိုးစီးပွား ပျက်စီးနိုင်၊ အပြစ်ရှိနိုင်၊ ပညာရှိတို့ကဲ့ရဲ့ထိုက် မကောင်းမှုတိုးပွားစေနိုင်သောပုဂ္ဂိုလ် နှစ်မျိုးစီနှင့် ကောင်းမွန်စွာပြုကျင့်ကြသော ပဏ္ဍိတ၊ ဝိယတ္တဖြစ်သော သူတော်ကောင်းတို့အား အကျိုးများနိုင်၊ အပြစ်ကင်းနိုင်၊ ပညာရှိတို့ ချီးမွမ်းထိုက်၊ ကုသိုလ်တရားတိုးပွားစေနိုင်သောပုဂ္ဂိုလ် နှစ်မျိုးစီတို့ကိုလည်းကောင်း၊ -နဝမ၊ ဒသမ၊ ဧကာဒသမသုတ်တို့၌ -သစိတ္တဝေါဒါန၊ ကိဉ္စိ လောကေအနုပါဒိယဓမ္မတို့နှင့် ကောဓ၊ ဥပနာဟ၊ ကောဓဝိနယ၊ ဥပနာဟဝိနယဓမ္မနှစ်မျိုးစီတို့ကို ဟောတော်မူပါသည်။
-အံ၊၁၊၁၁၃-၄။
အံ၊မြန်၊၁၊၁၃၂။
အံ၊ဋ္ဌ၊၂၊၈၅-၆။
အံ၊ဋီ၊၂၊၈၈။
-အင်္ဂုတ္တရနိကာယ၊ တိကနိပါတ၊ ၁-ပဌမပဏ္ဏာသက၊ ၂-ရထကာရဝဂ္ဂ၊ နဝမသုတ်။
ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်ဝယ် သီတင်းသုံးတော်မူစဉ် မရသေးသောစည်းစိမ်ဥစ္စာကို ရဖို့ရန် ရပြီးသောစည်းစိမ်ဥစ္စာများ တိုးပွားရန် မဖြစ်နိုင်သော ဈေးသည်၏လုပ်ငန်းသုံးမျိုး ဖြစ်နိုင်သောလုပ်ငန်းသုံးမျိုး နှင့် မရသေးသောကုသိုလ်ကို မရရှိရန်, ရရှိပြီးသောကုသိုလ်ကို မတိုးပွားစေနိုင်သော ရဟန်း၏လုပ်ငန်းသုံးမျိုး ရရှိတိုးပွားစေနိုင်သောရဟန်း၏ လုပ်ငန်းသုံးမျိုးတို့ကို နှိုင်းယှဉ်၍ ကဏှပက္ခ, သုက္ကပက္ခအားဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၁၁၄-၅။
အံ၊မြန်၊၁၊၁၃၂-၄။
အံ၊ဋ္ဌ၊၂၊၈၆-၇။
အံ၊ဋီ၊၂၊၈၉-၉၀။
-အင်္ဂုတ္တရနိကာယ ... ဒသမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် စည်းစိမ်ဥစ္စာတို့၌ လျင်မြန်စွာ များပြားကြီးပွားနိုင်သော ဈေးသည်နှင့် ကုသိုလ် တရားတို့၌ လျင်မြန်စွာ မြင့်မြတ်ကြီးပွားစေနိုင်သော ရဟန်းတို့၏ စက္ခုမာ, ဝိဓုရ, နိဿယသမ္မန္န တရားသုံးမျိုးတို့ကို ဈေးသည်နှင့် ရဟန်းတော်များအလိုက် အကျယ်တဝင့်ဝေဖန်၍ ရဟန်းတော်တို့အား ဘုရားရှင် ဟောတော်မူသည့်သုတ်။
ပဌမသုတ်, ဒုတိယသုတ်တို့၏ အဋ္ဌကထာ, ဋီကာတို့၌ မှတ်သားဖွယ်ရာ ဖွင့်ဆိုချက်များ ပါရှိပါသည်။
-အံ၊၁၊၉၉-၁၀၀။
အံ၊မြန်၊၁၊၁၁၇-၈။
အံ၊ဋ္ဌ၊၂၊၆၉-၇၀။
အံ၊ဋီ၊၂၊၇၅။
-အင်္ဂုတ္တရနိကာယ၊ တိကနိပါတ၊ ၁-ပဌမပဏ္ဏာသက၊ ၁-ဗာလဝဂ္ဂ၊ ပဌမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ကျူပိုးအိမ်၊ မြက်မိုးအိမ်မှ လွင့်စဉ်လာသောမီးသည် အတွင်းအပ၌ လိမ်းကျံထားအပ်ကုန်သော၊ ပြင်ပလေ မဝင်ကုန်သော တံခါးတို့ကို စေ့စေ့စပ်စပ် ပိတ်ထားအပ်ကုန်သော လေသောက် ပြတင်းတို့ကို ပိတ်ထားအပ်ကုန်သော၊ စုလစ်မွန်းချွန်အထွတ်ရှိသော အိမ်ကြီး အိမ်ကောင်းတို့ကို လောင်ကျွမ်းစေကုန်သကဲ့သို့ ဘယ၊ ဥပဒ္ဒဝ၊ ဥပသဂ္ဂ အားလုံးတို့သည် ဗာလတို့ကြောင့်သာ ဖြစ်ပေါ်လာကုန်၏။
ပဏ္ဍိတကြောင့် မဖြစ်ပေါ်ကုန်ဟု ရဟန်းတို့အား ဘုရားရှင်ဟောတော်မူသည့်သုတ်။
အဋ္ဌကထာ, ဋီကာတို့၌ မှတ်သားဖွယ်တို့ကို ပြည့်ပြည့်စုံစုံ ဖွင့်ထားပါသည်။
-အံ၊၁၊၁၇၈-၁၈၁။
အံ၊မြန်၊၁၊၁၉၇-၉။
အံ၊ဋ္ဌ၊၂၊၁၆၄-၅။
အံ၊ဋီ၊၂၊၁၄၉-၁၅၀။
-အင်္ဂုတ္တရနိကာယ၊ တိကနိပါတ၊ ၂-ဒုတိယပဏ္ဏာသက၊ (၇) ၂-မဟာဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အဿုတဝန္တပုထုဇဉ်များ ပြောဆိုနေသော “အမာတာပုတ္တိကဘေး သုံးမျိုး၊ သဘာဝအမာတာပုတ္တိကဘေး သုံးမျိုးတို့နှင့် သဘာဝအမာတာပုတ္တိကဘေးတို့ကို ကျော်လွန်နိုင်သော မဂ္ဂင်ရှစ်ပါးတို့ကို တစ်မျိုးစီ တစ်မျိုးစီ အကျယ်ဝေဖန်၍ ရဟန်းတို့အား ဘုရားရှင်ဟောတော်မူသည့်သုတ်။
-အံ၊၁၊၄၃၆။
အံ၊မြန်၊၁၊၄၄၉။
-အင်္ဂုတ္တရနိကာယ၊ စတုက္ကနိပါတ၊ ၃-တတိယပဏ္ဏာသက၊ (၁၂) ၃-ကေသိဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဇာတိ၊ ဇရာ၊ ဗျာဓိ၊ မရဏ-ဟူသော ဘေးလေးမျိုးကို ရဟန်းတို့အား ဘုရားရှင်ဟောတော်မူသည့်သုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အဂ္ဂိ၊ ဥဒက၊ ရာဇ၊ စောရ-ဟူသော ဘေးလေးမျိုးကို ရဟန်းတို့အား ဘုရားရှင်ဟောတော်မူသည့်သုတ်။
အံ၊မြန်၊၂၊၃၅၃။
အံ၊ဋီ၊၃၊၁၀၀။
-အင်္ဂုတ္တရနိကာယ၊ ဆက္ကနိပါတ၊ ၁-ပဌမပဏ္ဏာသက၊ ၃-အနုတ္တယရိဝဂ္ဂ၊ တတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဘယ၊ ဒုက္ခ၊ ရောဂ၊ ဂဏ္ဍ၊ သင်္ဂ၊ ပင်္က-ဟူသော အမည်တို့သည် ငါးဖြာအာရုံ ကာမဂုဏ်တို့၏ အမည်တို့ ပေတည်း။
ကာမရာဂဖြင့် တပ်မက်မောသော ဆန္ဒရာဂဖြင့် ဖွဲ့စပ်အပ်သော သတ္တဝါသည် ဒိဋ္ဌဓမ္မိကဘယ၊ သမ္ပရာယိဘယ (ဒုက္ခ၊ ရောဂ၊ ဂဏ္ဍ၊ သင်္ဂ၊ ပင်္က)မှ မလွတ်မြောက် နိုင်ပုံ တစ်ပါးစီ တစ်ပါးစီကို ရဟန်းတို့အား ဘုရားရှင် ဟောတော်မူသည့်သုတ်။
ဇာတိ၊ မရဏတို့ကို ဖြစ်စေတတ်သော ဥပါဒါန်တရားတို့ကို ဘေးဟုရှုမြင် ခြင်းကြောင့် ဇာတိ၊ မရဏတို့၌ ကုန်ရာဖြစ်သော ဥပါဒါန်တို့ မရှိခြင်းကြောင့် ဘေးဒုက္ခ တို့မှ လွတ်မြောက်ကြကုန်၏။
ဘေးတို့၏ကုန်ရာ နိဗ္ဗာန်သို့ရောက်ကုန်ပြီးသော ချမ်းသာသောစိတ်ရှိကြကုန်သော မျက်မှောက်ဘဝ၌ ဘေးဒုက္ခတို့ ငြိမ်းအေးကြကုန်ပြီးသော အလုံးစုံသော ရန်ဘေးတို့ကို လွန်ကုန်ပြီးသော ထိုရဟန္တာပုဂ္ဂိုလ်တို့သည် ဒုက္ခအားလုံးကိုလွန်မြောက်ကြကုန်ပြီဟု ဝိဝဋ္ဋကထာကို ဟောတော်မူပါသည်။
-အံ၊၃၊၁၁၄။
အံ၊မြန်၊၃၊၁၁၄၊ အံ၊ဋ္ဌ၊၃၊၂၄၀။
-အင်္ဂုတ္တရနိကာယ၊ အဋ္ဌကနိပါတ၊ ၂-ဒုတိယပဏ္ဏာသက၊ (၆) ၁-ဂေါတမီဝဂ္ဂ၊ ဆဋ္ဌသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဘယ၊ ဒုက္ခ၊ ရောဂ၊ ဂဏ္ဍ၊ သလ္လ၊ သင်္ဂ၊ ပင်္က၊ ဂဗ္ဘ-ဟူသော အမည်သည် ကာမဂုဏ်၏ အမည်တည်းဟု အထက်သုတ်တော်အတိုင်း ဝဋ္ဋကကထာ၊ ဝိဝဋ္ဋကထာကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၃၊၄၀၄-၆။
အံ၊မြန်၊၃၊၃၉၇-၉။
-အင်္ဂုတ္တရနိကာယ၊ ဒသကနိပါတ၊ ၂-ဒုတိယပဏ္ဏာသက၊ (၁၀) ၅-ဥပါလိဝဂ္ဂ၊ ဒုတိယသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် အရိယာသာဝကသည် ပါဏာတိပါတ အစရှိသော ဘယ၊ ဝေရ ငါးပါးတို့ ငြိမ်းအေးပြီးပုံ၊ သောတာပတ္တိယင်္ဂ တရားလေးပါးနှင့် ပြည့်စုံပုံ၊ ပဋိစ္စသမုပ္ပါဒ အနုလောမ ပဋိလောမဉာယကို ပညာဖြင့် ကောင်းစွာမြင်ပြီးပုံ ထိုးထွင်း၍သိပြီးပုံ၊ အလိုရှိလျှင် “ခီဏနိရယ၊ ခီဏတိရစ္ဆာနယောနိ၊ ခီဏပေတ္တိဝိသယ၊ ခီဏာပါယဒုဂ္ဂတိဝိနိပါတ၊ သောတာပန္န၊ အဝိနိပါတဓမ္မ နိယတ၊ သမ္ဗောဓိပရာယဏဖြစ်ပြီ”ဟု ပြောဆိုနိုင်ပုံတို့ကို အသီးအသီး အကျယ်တဝင့် အနာထပိဏ်သူဌေးအား ဘုရားရှင် ဟောတော်မူသည့်သုတ်။
(ဤသုတ်ကို အံ၊၃၊၂၀၅-၌ ဝေရသုတ်၊ သံ၊၃၊၃၃၈-၌ ဘယဝေရူပ သန္တသုတ်-ဟုလည်းကောင်း တွေ့နိုင်ပါသည်။
-အံ၊၁၊၁၀၀-၁။
အံ၊မြန်၊၁၊၁၁၉။
အံ၊ဋ္ဌ၊၂-၇၁။
အံ၊ဋီ၊၂၊၇၆။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၁-ဗာလဝဂ္ဂ၊ တတိယသုတ်။
ဗာလ၏ ဗာလလက္ခဏာ, ဗာလနိမိတ္တ၊ ဗာလာပဒါနတရားသုံးပါးနှင့် ပဏ္ဍိတ၏ ပဏ္ဍိတလက္ခဏာ, ပဏ္ဍိတနိမိတ္တ ပဏ္ဍိတာပဒါနတရားသုံးပါးတို့ကို ဟောတော်မူသည့်သုတ်။
-အံ၊၁၊၁၀၂။
အံ၊မြန်၊၁၊၁၂၀။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၁-ဗာလဝဂ္ဂ၊ ဆဋ္ဌသုတ်။
(က) အကုသိုလ်ဖြစ်သော ကာယကံ၊ ဝစီကံ၊ မနောကံသုံးပါးနှင့် ပြည့်စုံသော ပုဂ္ဂိုလ်ကို “လူမိုက်” ဟု သိအပ်၏။
(ခ) ကုသိုလ်ဖြစ်သော ကာယကံ၊ ဝစီကံ၊ မနောကံသုံးပါးနှင့် ပြည့်စုံသော ပုဂ္ဂိုလ်ကို “ပညာရှိ” ဟု သိအပ်၏ဟု သုံးပါးတွဲတရားတို့ကို ဟောကြားတော်မူသည့် သုတ်။
-အံ၊၁၊၂၉၆။
အံ၊မြန်၊၁၊၃၁၃။
အံ၊ဋ္ဌ၊၂၊၂၄၄။
-အင်္ဂုတ္တရနိကာယ၊ တိကနိပါတ၊ တတိယပဏ္ဏာသက၊ (၁၅) ၅-မင်္ဂလဝဂ္ဂ၊ ပထမသုတ်။
အထက်သုတ်ပါ - (က) အမှတ်ပြတရားသုံးပါးနှင့် ပြည့်စုံသော ပုဂ္ဂိုလ်သည် ငရဲ၌ ဖြစ်ရသည်။
(ခ) အမှတ်ပြတရားသုံးပါးနှင့် ပြည့်စုံသော ပုဂ္ဂိုလ်သည် နတ်ပြည်၌ ဖြစ်ရသည်ဟု သုံးပါးတွဲတရားများကို ဟောကြားတော်မူသည့်သုတ်။
-အံ၊၃၊၄၅၃။
အံ၊မြန်၊၃၊၄၃၆။
-အင်္ဂုတ္တရနိကာယ၊ ဒသကနိပါတ၊ တတိယပဏ္ဏာသက၊ (၁၄)၄-သာဓုဝဂ္ဂ၊ တတိယသုတ်။
(က) မိစ္ဆာဒိဋ္ဌိ၊ မိစ္ဆာသင်္ကပ္ပ၊ မိစ္ဆာဝါစာ၊ မိစ္ဆာကမ္မန္တ၊ မိစ္ဆာအာဇီဝ၊ မိစ္ဆာဝါယာမ၊ မိစ္ဆာသတိ၊ မိစ္ဆာသမာဓိ၊ မိစ္ဆာဉာဏ၊ မိစ္ဆာဝိမုတ္တိတို့သည် အကုသိုလ်တရား တို့ဖြစ်သည်။
(ခ) သမ္မာဒိဋ္ဌိ, သမ္မာသင်္ကပ္ပ, သမ္မာဝါစာ, သမ္မာကမ္မန္တ, သမ္မာအာဇီဝ, သမ္မာဝါယာမ, သမ္မာသတိ, သမ္မာသမာဓိ, သမ္မာဉာဏ, သမ္မာဝိမုတ္တိတို့သည် ကုသိုလ်တရားများဖြစ်သည်ဟု ဟောကြားတော်မူသည့်သုတ်။
-အံ၊၁၊၁၀၄။
အံ၊မြန်၊၁၊၁၂၂။
အံ၊ဋ္ဌ၊၂၊၇၃-၄။
အံ၊ဋီ၊၂၊၇၇-၈ -အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၂-ရထကာရဝဂ္ဂ၊ ပဌမသုတ်။
သာသနာတော်နှင့် မလျော်သော ကာယဒုစရိုက်)ကံ, ဝစီ(ဒုစရိုက်)ကံ, မနော(ဒုစရိုက်)ကံဟူသော တရားသုံးမျိုးတို့ကို ဆောက်တည် ကျင့်သုံးစေသော ထင်ရှားကျော်ကြားသောရဟန်းသည် ဗဟုဇနအဟိတာယ, ဗဟုဇနဒုက္ခာယ, ဗဟုနော ဇနဿ အနတ္ထာယ ဒေဝမနုဿာနံ အဟိတာယ ဒုက္ခာယဖြစ်ပုံ။
သာသနာတော်နှင့်လျော်သော ကာယ(သုစရိုက်)ကံ, ဝစီ(သုစရိုက်)ကံ, မနောကံ တရားဟူသော (၃)ပါးသောဓမ္မတို့ကို ကျင့်သုံး ဆောက်တည်စေသော ထင်ရှားကျော်ကြားသော ရဟန်းတော်သည် ဗဟုဇနဟိတာယ, ဗဟုဇနသုခါယ, ဗဟုနော ဇနဿ အတ္ထာယ ဒေဝမနုဿာနံ ဟိတာယ သုခါယဖြစ်ပုံကို ကဏှပက္ခ, သုက္ခပက္ခအားဖြင့် ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၁၀၆-၇။
အံ၊မြန်၊၁၊၁၂၄-၅။
အံ၊ဋ္ဌ၊၂၊၇၅-၇။
အံ၊ဋီ၊၂၊၇၈-၈၀။
အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၂-ရထကာရဝဂ္ဂ၊ တတိယသုတ်။
နိရာသ ( တောင့်တမှုမရှိသောပုဂ္ဂိုလ်၊ အာသံသ(= တောင့်တမှုရှိသော ပုဂ္ဂိုလ်၊ ဝိဂတာသ ( တောင့်တမှုကင်းပြီးသော)ပုဂ္ဂိုလ်တို့ကို လောက, သာသနာ နှစ်ဖက်မြင်ဖြင့် အကျယ်တဝင့် ဟောတော်မူသည့်သုတ်။
-အံ၊၁၊၁၁၂။
အံ၊မြန်၊၁၊၁၃၁။
အံ၊ဋ္ဌ၊၂၊၈၄။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၂-ရထကာရဝဂ္ဂ၊ သတ္တမသုတ်။
ဒုစရိုက်သုံးပါးသည် မိမိ, သူတပါးနှစ်ဦးသား၏ ဆင်းရဲရန်ဖြစ်ကြောင်း၊ သုစရိုက် သုံးပါးသည် မိမိ, သူတပါးနှစ်ဦးသား၏ ချမ်းသာရန်ဖြစ်ကြောင်း ဟောကြားတော်မူသည့်သုတ်။
-အံ၊၁၊၁၀၁-၂။
အံ၊ဋ္ဌ၊၂၊၇၁-၂။
အံ၊ဋီ၊၂၊၇၆-၇။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၁-ဗာလဝဂ္ဂ။
(၁) မသင့်လျော်သော အကြောင်းအားဖြင့် ပြဿနာကိုမေးခြင်း၊ (၂) မသင့်လျော်သော အကြောင်းအားဖြင့် ပြဿနာကို ဖြေဆိုခြင်း၊ (၃) ထက်ဝန်းကျင် ပြည့်စုံကုန်သော ပြေပြစ်ကုန်သော အကြောင်း အကျိုးနှင့် ဆက်စပ်ကုန်သော ပုဒ်, ဝါကျတို့ဖြင့် သူတပါးတို့ ဖြေဆိုအပ်သော ပြဿနာအဖြေကို ဝမ်းမြောက်ဝမ်းသာ မပြုခြင်းဟူသော တရားသုံးမျိုးတို့နှင့် ပြည့်စုံသောသူကို “လူမိုက်”၊ ယင်းတို့မှ အပြန်ဖြစ်သော တရားသုံးမျိုးတို့နှင့် ပြည့်စုံသော ပုဂ္ဂိုလ်ကို “ပညာရှိ” ဟု ကဏှပက္ခ, သုက္ကပက္ခ ခွဲခြားပြီး ဟောတော်မူသည့်သုတ်။
-အံ၊၁၊၁၀၃။
အံ၊မြန်၊၁၊၁၂၁။
အံ၊ဋ္ဌ၊၂၊၇၂။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၁-ဗာလဝဂ္ဂ၊ နဝမသုတ်။
ဒုစရိုက် ၁၀-ပါးနှင့် ပြည့်စုံသူသည် ဗာလ, အဗျတ္တ, အသပ္ပုရိသဖြစ်ပုံ၊ မိမိ (၏ ကုသိုလ်မူလ)ကို တူးဖြိုဖျက်ဆီးလျက် ဆောင်ပုံ၊ များစွာသောအကုသိုလ်ကို ပွားများ သူ ဖြစ်ပုံ၊ သုစရိုက် ၁၀-ပါးနှင့် ပြည့်စုံသူသည် ပဏ္ဍိတ, ဝိယတ္တ, သပ္ပုရိသဖြစ်ပုံ၊ မိမိ(၏ ကုသိုလ်မူလ)ကို မတူးဖြိုမဖျက်ဆီးပုံ၊ များစွာသောကုသိုလ်တရားတို့ကို ဖြစ်ပွား စေသူဖြစ်ပုံတို့ကို ကဏှပက္ခ, သုက္ကပက္ခအားဖြင့် ဘုရားရှင် ဟောတော်မူသည့်သုတ်။
အပြစ်ရှိသူဖြစ်ပုံ၊ ပညာရှိတို့ စွပ်စွဲကဲ့ရဲ့ခံရသူဖြစ်ပုံ အပြစ်မရှိပုံ၊ ပညာရှိတို့ မစွပ်စွဲ မကဲ့ရဲ့အပ်သူဖြစ်ပုံ -အံ၊၁၊၂၉၇။
အံ၊မြန်၊၁၊၃၁၅။
-အင်္ဂုတ္တရနိကာယ၊ တိကနိပါတ၊ တတိယပဏ္ဏာသက၊ (၁၅)၅-မင်္ဂလဝဂ္ဂ၊ ပဉ္စမသုတ်။
အကုသိုလ်ဖြစ်သော ကာယကံ, ဝစီကံ, မနောကံတို့နှင့် ပြည့်စုံသောသူသည် ဗာလ, အဗျတ္တ, အသပ္ပုရိသဖြစ်ပုံ၊ မိမိ (၏ ကုသိုလ်မူလ)ကို တူးဖြိုဖျက်ဆီးလျက် ဆောင်ပုံ၊ အပြစ်ရှိပုံ၊ ပညာရှိတို့ ကဲ့ရဲ့အပ်သူဖြစ်ပုံ၊ များစွာသောမကောင်းမှုကို ပွားစေသူ ဝိယတ္တ, သပ္ပုရိသ, မိမိ (၏ ကုသိုလ်မူလ)ကို မတူးဖြို မဖျက်ဆီးသူ ဖြစ်ပုံ၊ အပြစ် မရှိပုံ၊ ပညာရှိတို့ မကဲ့ရဲ့အပ်သူဖြစ်ပုံ၊ များစွာသောကုသိုလ်ကို ပွားများသူဖြစ်ပုံတို့ကို ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
-အံ၊၁၊၂၉၇။
အပြစ်ရှိသော ကံသုံးပါး၊ အပြစ်မရှိသော ကံသုံးပါးနှင့် ပြည့်စုံသူသည်-အစရှိ သည်ဖြင့် အထက်သုတ်အတိုင်း သုက္ကပက္ခ, ကဏှပက္ခအားဖြင့် ဟောတော်မူသည့်သုတ်။
-အံ၊၁၊၂၉၈။
-အင်္ဂုတ္တရနိကာယ၊ ... သတ္တမသုတ်။
မညီမညွတ်သော ကာယကံ, ညီညွတ်သော ကာယကံ-အစရှိသည်ဖြင့် အထက်သုတ်အတိုင်း ကဏှပက္ခ, သုက္ကပက္ခအားဖြင့် ဟောတော်မူသည့်သုတ်။
မစင်ကြယ်သော ကာယကံ, စင်ကြယ်သော ကာယကံ-အစရှိသည်ဖြင့် အထက်သုတ်အတိုင်း ဘုရားရှင် ဟောတော်မူသည့်သုတ်။
-အံ၊၁၊၃၀၉။
အံ၊မြန်၊၁၊၃၂၅။
အံ၊ဋ္ဌ၊၂၊၂၅၀။
အံ၊ဋီ၊၂၊၂၂၂။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၁-ဘဏ္ဍဂါမဝဂ္ဂ၊ တတိယသုတ်။
ဉာဏ်ဖြင့် မစူးစမ်း မဆင်ခြင်ပဲ, ဉာဏ်ဖြင့် မသက်ဝင်ပဲ (၁) မချီးမွမ်းထိုက်သော ပုဂ္ဂိုလ်၏ဂုဏ်ကျေးဇူးကို ချီးမွမ်းခြင်း၊ (၂) ချီးမွမ်းထိုက်သောပုဂ္ဂိုလ်၏အပြစ်ကို ပြောဆိုခြင်း၊ (၃) မကြည်ညိုသင့်သောအရာ၌ ကြည်ညိုမှုကို ဖြစ်စေခြင်း၊ (၄) ကြည်ညိုသင့်သော အရာ၌ ကြည်ညိုမှုကို မဖြစ်စေခြင်း-ဟူသော တရားလေးမျိုးတို့နှင့်ပြည့်စုံသော ထက်မြက်သောဉာဏ်ပညာမရှိသော သူတော်ကောင်းမဟုတ်သော လူမိုက်သည် မိမိ၏ ကုသိုလ်မူလကို တူးဖြို ဖျက်ဆီးသူ အပြစ်ရှိသူ ပညာရှိတို့ကဲ့ရဲ့ခံရသူ များစွာသော အကုသိုလ်ကို တိုးပွားစေသူဖြစ်၏။
ထို၏ဆန့်ကျင်ဖက် သုက္ကပက္ခတရားလေးမျိုးတို့နှင့် ပြည့်စုံသော သူတော်ကောင်း ထက်မြက်သောပညာရှိသည် မိမိ၏ကုသိုလ်မူလကို မတူးဖြို မဖျက်ဆီးသူ အပြစ်မရှိသူ ပညာရှိတို့ မကဲ့ရဲ့အပ်သူ များစွာသောကုသိုလ်ကို ပွားများစေသူ ဖြစ်၏ ကဏှပက္ခ, သုက္ကပက္ခ ခွဲ၍ ဘုရားရှင် ဟောတော်မူသည့်သုတ်။
-အံ၊၁၊၃၁၀-၁။
အံ၊မြန်၊၁၊၃၂၆-၇။
-အင်္ဂုတ္တရနိကာယ၊ စတုက္ကနိပါတ၊ ပဌမပဏ္ဏာသက၊ ၁-ဘဏ္ဍဂါမဝဂ္ဂ၊ စတုတ္ထသုတ်။
အမိ, အဖ, ဘုရားရှင်, ဘုရားရှင်၏သာဝကတို့ အပေါ်၌ ပြစ်မှားသော ထက် မြက်သောဉာဏ်ပညာမရှိသော သူတော်ကောင်းမဟုတ်သော လူမိုက်သည် မိမိ၏ ကုသိုလ်မူလကို တူးဖြို ဖျက်ဆီးသူ အပြစ်ရှိသူ သူတော်ကောင်းတို့ ကဲ့ရဲ့အပ်သူ များစွာသောအကုသိုလ်ကို ပွားများသူဖြစ်၏။
ထို၏ဆန့်ကျင်ဖက် သုက္ကပက္ခပုဂ္ဂိုလ်တို့ အပေါ်၌ မှန်ကုန်စွာပြုကျင့်သော ထက်မြက်သောဉာဏ်ပညာရှိသော သူတော်ကောင်း ပညာရှိသည် မိမိ၏ကုသိုလ်မူလကို မတူးဖြို မဖျက်ဆီးသူ အပြစ်မရှိသူ သူတော်ကောင်းတို့ ချီးမွမ်းအပ်သူ များစွာသောကုသိုလ်ကို ပွားစေသူဖြစ်ပုံကို ကဏှပက္ခ, သုက္ကပက္ခ ခွဲ၍ ဟောတော်မူသည့်သုတ်။
-အံ၊၁၊၁၁၃။
အံ၊ဋ္ဌ၊၂၊၈၅။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၂-ရထကာရဝဂ္ဂ၊ အဋ္ဌမသုတ်။
အညတိတ္ထိယတို့ကို နတ်ပြည်၌ဖြစ်ရန်အတွက် ဗြဟ္မစရိယကို ကျင့်သုံးပါကုန် သလောဟူသော မေးခွန်းနှင့်နတ်တို့၏ အာယု, ဝဏ္ဏ, သုခ, အာဓိပတေယျတို့ကို ငြီးငွေ့, ရှက်နိုးစက်ဆုပ်ခဲ့လျှင် ကာယ၊ ဝစီ၊ မနောဒုစရိုက်(၃)မျိုး၌ ရှေးဦးကပင် ငြီးငွေ့, ရှက်နိုး, စက်ဆုပ်ကြရမည်ဟု ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၁၂၁။
အံ၊မြန်၊၁၊၁၃၉။
အံ၊ဋ္ဌ၊၂၊၉၁။
အံ၊ဋီ၊၂၊၉၂။
-အင်္ဂုတ္တရနိကာယ၊ တိကနိပါတ၊ ၁-ပဌမပဏ္ဏာသက၊ ၃-ပုဂ္ဂလဝဂ္ဂ၊ စတုတ္ထသုတ်။
သရဏဂုံသုံးပါး၌ တည်စေသောပုဂ္ဂိုလ်၊ ၂။
သစ္စာလေးပါးကို သိမြင်အောင် ဆောင်ရွက်ပေးသူ၊ ၃။
ရဟန္တာပုဂ္ဂိုလ်ဖြစ်အောင် ကျေးဇူးပြုပေးသူ-ဟူသော မိမိအပေါ် ကျေးဇူး များသူအား ပစ္စည်းဝတ္ထုတို့ဖြင့် ကျေးဇူးဆပ်၍မကုန်နိုင်အောင်သော ပုဂ္ဂိုလ်သုံးမျိုးကို ရဟန်းတို့အား ဘုရားရှင် ဟောတော်မူသည့်သုတ်။
(“အာစရိယဂုဏော အနန္တော”ဟု ပြောဆိုနိုင်သည့်သုတ်။
) အဋ္ဌကထာ, ဋီကာတို့၌လည်း ဖွင့်ဆိုချက်များပါရှိပါသည်။
-အံ၊၁၊၅၆၈။
-အင်္ဂုတ္တရနိကာယ၊ စတုက္ကနိပါတ၊ (၂၅)၅-အာပတ္တိဘယဝဂ္ဂ၊ သတ္တမသုတ်။
ဘုရားရှင် ကောသလနိုင်ငံ ... သီတင်းသုံးနေတော်မူစဉ် သပ္ပုရိသ သံသေဝ, သဒ္ဓမ္မဿဝန, ယောနိသောမနသိကာရ, ဓမ္မာနုဓမ္မပဋိပတ္တိ-ဟူသော လူသားတို့အား ကျေးဇူးများသော တရားလေးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-ဣတိဝုတ်၊၂၆၉။
ဣတိဝုတ်၊မြန်၊၂၅၆။
ဣတိဝုတ်၊ဋ္ဌ၊၃၂၂-၄။
-ခုဒ္ဒကနိကာယ၊ ဣတိဝုတ္တက၊ စတုက္ကနိပါတ၊ အဋ္ဌမသုတ်။
လူပုဂ္ဂိုလ်တို့က ပစ္စည်းလေးပါးလှူဒါန်းမှု, “ပစ္စယာနုဂ္ဂဟ”ဖြင့် ရဟန်းတို့အား ကျေးဇူးများလှပုံ၊ ရဟန်းတို့က လူတို့လှူဒါန်းသော ပစ္စည်းဝတ္ထုကို အလှူခံခြင်း၊ ဓမ္မဒေသနာ ဟောကြားညွှန်ပြခြင်းဖြင့် လူတို့အား ကျေးဇူးများလှပုံ၊ ဘုရားရှင် ဟောကြားတော်မူခဲ့သည်များအား နာယူမှတ်သားခဲ့ပုံကို ခုဇ္ဇုတ္တရာက သာမာဝတီ အမှူးရှိသော မိဖုရားတို့အား ဝံသနိုင်ငံ ကောသမ္ဗီမြို့ ဥတေနမင်းနန်းတော်၌ ပြန်လည် ဟောပြသည့်သုတ်။
အဋ္ဌကထာ၌ မှတ်သားဖွယ် ဖွင့်ဆိုပုံများ ပါရှိပါသည်။
-အံ၊၁၊၁၂၄-၅။
အံ၊မြန်၊၁၊၁၄၂-၃။
အံ၊ဋ္ဌ၊၂၊၉၄-၅။
အံ၊ဋီ၊၂၊၉၄။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၃-ပုဂ္ဂလဝဂ္ဂ၊ သတ္တမသုတ်။
(၁) ဒိဋ္ဌာနုဂတိလိုက်၍ ကျင့်နိုင်ခြင်း, မကောင်းသတင်း ကျော်စော နိုင်ခြင်းကြောင့် မစင်တွင်း၌ကျနေသော မြွေနှင့်တူသော စက်ဆုတ်ရွံမုန်းအပ် မမှီဝဲထိုက် မဆည်းကပ်ထိုက် မချဉ်းကပ်ထိုက်သော ဒုဿီလ, ပါပဓမ္မ, အသုစိ သင်္ကဿရသမာစာရ, ပဋိစ္ဆကမ္မန္တ, အဿမဏော သမဏပဋိည, အဗြဟ္မစာရီ ဗြဟ္မစာရီပဋိည, အန္တောပူတိ, အဝဿုတ, ကသမ္ဗုဇာတပုဂ္ဂိုလ်။
(၂) အမျက်ထွက်နိုင်, ဘေးကိုပြ၍ခြိမ်းခြောက်နိုင်, အကျိုးမဲ့ကိုပြုနိုင်သောကြောင့် သစ်သားထင်းမီးစ, မစင်တွင်းတို့နှင့်တူသော လျစ်လျူရှုထိုက်, မမှီဝဲထိုက်, မဆည်းကပ်ထိုက်, မချဉ်းကပ်ထိုက်သော အမျက်ထွက်တတ်, များစွာ ပင်ပန်းတတ်, အနည်းငယ်မျှသောစကားဖြင့် အမျက်ထွက်မှု စိတ်ဆိုးမှု, မနှစ်သက်မှုကို ထင်ရှားစွာ ပြုတတ်သောပုဂ္ဂိုလ်။
(၃) ဒိဋ္ဌာနုဂတိသို့လိုက်၍ မကျင့်စေကာမူ ကောင်းသောကျေးဇူး ဂုဏ် သတင်းကျော်စောခြင်းဖြစ်နိုင်သော မှီဝဲထိုက်, ဆည်းကပ်ထိုက် ချဉ်းကပ်ထိုက်သော သီလဝန္တ ကလျာဏဓမ္မပုဂ္ဂိုလ်ဟူသော ပုဂ္ဂိုလ်သုံးမျိုးကို ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ, ဋီကာတို့၌ မှတ်သားဖွယ် ဖွင့်ပြချက်များ ပါရှိပါသည်။
-အံ၊၁၊၁၂၅-၆။
အံ၊မြန်၊၁၊၁၄၃-၄။
အံ၊ဋ္ဌ၊၂၊၉၅။
အံ၊ဋီ၊၂၊၉၄-၅။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၃-ပုဂ္ဂလဝဂ္ဂ၊ အဋ္ဌမသုတ်။
ဂူထဘာဏီပုဂ္ဂိုလ်, ပုပ္ဖဘာဏီပုဂ္ဂိုလ်, မဓုဘာဏီပုဂ္ဂိုလ်-ဟု ပုဂ္ဂိုလ်သုံးမျိုးကို အကျယ်ဝေဖန်၍ ဟောတော်မူသည့်သုတ်။
-အံ၊၁၊၁၂၆-၇။
အံ၊မြန်၊၁၊၁၄၄-၅။
အံ၊ဋ္ဌ၊၂၊၉၆-၇။
အံ၊ဋီ၊၂၊၉၅-၆။
-အင်္ဂုတ္တရနိကာယ၊ တိကနိပါတ ၁-ပဌမပဏ္ဏာသက၊ ၃-ပုဂ္ဂလဝဂ္ဂ၊ နဝမသုတ်။
အန္ဓပုဂ္ဂိုလ်, ဧကစက္ခုပုဂ္ဂိုလ်, ဒွိစက္ခုပုဂ္ဂိုလ်ဟူသော ပုဂ္ဂိုလ်သုံးမျိုးကို အကျယ် ဝေဘန်၍ ဟောပြရာသုတ်။
-အံ၊၁၊၁၄၁-၃။
အံ၊မြန်၊၁၊၁၅၉-၁၆၂။
အံ၊ဋ္ဌ၊၂၊၁၂၂-၄။
အံ၊ဋီ၊၂၊၁၁၇-၈။
-အင်္ဂတုရနိကာယ၊ တိကနိပါတ၊ ပဌမပဏ္ဏာသက၊ ၄-ဒေဝဒူတဝဂ္ဂ၊ သတ္တမသုတ်။
ကုသိုလ်ကောင်းမှုပြုသူစာရင်း ကောက်ယူပို့ရန် သိကြားမင်း၏ တာဝန်ပေး ချက်အရ လဆန်း လဆုတ် (၈)ရက်နေ့များ၌ စတုမဟာရာဇ်နတ်မင်းကြီးတို့၏ အမတ်များ၊ (၁၄)ရက်ဥပုသ်နေ့များ၌ နတ်မင်းတို့၏ သားတော်များ၊ (၁၅)ရက် ဥပုသ်နေ့များ၌ စာတုမဟာရာဇ်နတ်မင်းတို့ကိုယ်တိုင် လူ့ပြည်သို့ဆင်း၍ ကုသိုလ် စာရင်း ကောက်ယူကြပုံ၊ ကုသိုလ်ပြုသူနည်းပါသည့်အခါ တာဝတိံသာနတ်တို့ စိတ်မချမ်းသာကြပုံ၊ ကုသိုလ်ပြုသူ များပြားသည့်အခါ တာဝတိံသာနတ်တို့ ပျော်ရွှင်ကြပုံ၊ “စာတုဒ္ဒသိံ” အစရှိသော ဂါထာကို ဥပုသ်စောင့်သုံးကြရန်အတွက် ရာဂ, ဒေါသ, မောဟများ မကင်းသေးသော သိကြားမင်းရွတ်ဆိုခြင်းထက် ရဟန္တာပုဂ္ဂိုလ်ရွတ်ဆိုခြင်းသည် သင့်မြတ်သောရွတ်ဆိုခြင်းဖြစ်ပုံတို့ကို ဘုရားရှင် ဟောတော်မူသည့်သုတ်။
-အံ၊၁၊၁၄၃။
(အင်္ဂုတ္တရနိကာယ၊ ... အဋ္ဌမသုတ်။
) “စာတုဒ္ဒသိံ”အစရှိသော ဂါထာကို ဇာတိ, ဇရာ, မရဏ, သောက, ပရိဒေဝ, ဒုက္ခ, ဒေါမနဿ, ဥပါယာသတို့မှ မလွတ်ကင်းသေးသော သိကြားမင်းရွတ်ဆိုခြင်းထက် ရဟန္တာပုဂ္ဂိုလ်ရွတ်ဆိုခြင်းက ကောင်းမြတ်ပုံကို ဒေသနာတော်တစ်လှည့် ပြောင်း၍ ဘုရားရှင် ဟောတော်မူသည့်သုတ်။
-အံ၊၁၊၁၄၆-၈။
အံ၊မြန်၊၁၊၁၆၄-၇။
အံ၊ဋ္ဌ၊၂၊၁၃၀-၁။
အံ၊ဋီ၊၂၊၁၂၀-၁။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၄-ဒေဝဒူတဝဂ္ဂ၊ ဒသမသုတ်။
အတ္တာဓိပတေယျ၊ လောကာဓိပတေယျ၊ ဓမ္မာဓိပတေယျ-ဟူသော အကြီးအကဲ ပြုရမည့် တရားသုံးမျိုးကို အကြီးအကဲပြု၍ အကုသိုလ်တရားကို ပယ်စွန့်ပြီး ကုသိုလ်တရားပွားများပုံကို တစ်ပါးစီ တစ်ပါးစီ အကျယ် ဟောတော်မူသည့်သုတ်။
-အံ၊၁၊၁၄၉။
အံ၊မြန်၊၁၊၁၆၇။
အံ၊ဋ္ဌ၊၂၊၁၃၂-၄။
အံ၊ဋီ၊၂၊၁၂၁-၂။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၅-စူဠဝဂ္ဂ၊ ဒုတိယသုတ္တ။
သီလဝန္တပုဂ္ဂိုလ်တို့အား ကြည့်ရှုဖူးမြင်လိုခြင်း၊ သူတော်ကောင်းတရားကို နာယူလိုခြင်း၊ မုတ္တစာဂ ပယတပါဏိ ဝေါဿဂ္ဂရတ ယာစယောဂ ဒါနသံဝိဘာဂရတ ဖြစ်၍ မစ္ဆရိယအညစ်အကြေးမှ ကင်းသောစိတ်ဖြင့် အိမ်ကိုအုပ်ချုပ်၍နေခြင်းဟူသော အကြောင်းသုံးမျိုးတို့ဖြင့် သဒ္ဓါတရားရှိသူ၊ ရတနာသုံးပါးကို ကြည်ညိုသူဟု သိအပ်၏ ဟု ရဟန်းတို့အား ဘုရားရှင်ဟောတော်မူသည့်သုတ်။
အဋ္ဌကထာဝယ် သီလသမ္ပန္နေ ဒဋ္ဌုကာမောပုဒ်အရာ၌ ပါဋလိပုတ္တက ဗြာဟ္မဏဝတ္ထု၊ သဒ္ဓါတိဿမဟာရာဇဝတ္ထု။
သဒ္ဓမ္မံ သောတု မိစ္ဆတိ-၌ ပိဏ္ဍပါတိကတ္ထေရဝတ္ထု၊ ဥလ္လကောလိကဏ္ဏိဝါသိကာ ဧကာဣတ္ထီဝတ္ထု၊ ကဠမ္ဗရဝါသိကာ ဣတ္ထီဝတ္ထုတို့ကို ပြဆိုထားပါသည်။
ဋီကာ၌လည်း ဖွင့်သင့်သောပုဒ်တို့ကို ဖွင့်ပြထားပါသည်။
-အံ၊၃၊၁၉၈။
အံ၊မြန်၊၃၊၁၉၈။
အံ၊ဋ္ဌ၊၃၊၂၇၃။
အံ၊ဋီ၊၃၊၂၈၉-၂၉၁။
-အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၃-သတ္တာဝါသဝဂ္ဂ၊ ပဌမသုတ်။
ဥတ္တရကုရုကမနုဿတို့က တာဝတိံသာဒေဝါ ဇမ္ဗုဒီပကာ မနုဿာတို့ထက် လွန်ကဲသောအရာဌာနသုံးပါး -အမမ၊ အပရိဂ္ဂဟ၊ နိယတာယုက။
တာဝတိံသာဒေဝါတို့က -ဥတ္တရကုရုကမနုဿ၊ ဇမ္ဗုဒီပကမနုဿတို့ထက် လွန်ကဲသောအရာဌာနသုံးပါး -ဒိဗ္ဗေန အာယုနာ၊ ဒိဗ္ဗေနဝဏ္ဏေန၊ ဒိဋ္ဌေန သုခေန။
ဇမ္ဗုဒီပကမနုဿတို့က တာဝတိံသာဒေဝါ ဥတ္တရကုရုကမနုဿတို့ထက် လွန်ကဲသောအရာဌာနသုံးပါး -သူရ၊ သတိမန္တ၊ ဗြဟ္မစရိယဝါသတို့ဖြစ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
အဋ္ဌကထာ၌ ဖွင့်ဆိုသင့်သောပုဒ်တို့ကို ဖွင့်ဆိုထားပါသည်။
ဋီကာ၌ ဥတ္တရကုရုကမနုဿတို့ သဘာဝကို အပြည့်အစုံ ဖွင့်ပြထားပါသည်။
အံ၊မြန်၊၁၊၁၆၈။
အံ၊ဋ္ဌ၊၂၊၁၃၆။
အံ၊ဋီ၊၂၊၁၂၂။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၅-စူဠဝဂ္ဂ၊ တတိယသုတ်။
တရားဟောသောပုဂ္ဂိုလ်, တရားနာသောပုဂ္ဂိုလ်, နှစ်ဦးလုံးတို့သည် အနက် (ပါဠိပုဒ်၏ဆိုလိုရင်း အနက်အဓိပ္ပါယ်)ကို သိမြင်နိုင်သော ဉာဏ်ပညာ, ပါဠိ (ထိုပါဠိပုဒ်၏ ဖွင့်ဆိုချက်)ကို အသီးအသီးခွဲစိတ်၍ သိနိုင်သော ဉာဏ်ပညာ, အတ္ထ-ဓမ္မ နှစ်မျိုး လုံးကိုသိနိုင်သော ဉာဏ်ပညာဟူသော အကျိုးရှိသော အကြောင်းသုံးမျိုးကို သိမြင်သော ပုဂ္ဂိုလ်သည် သူတပါးတို့အား တရားဟောထိုက်၏-ဟု ဟောတော်မူသည့်သုတ်။
အံ၊ဋီ၊၂၊၁၂၃။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၅-စူဠဝဂ္ဂ၊ စတုတ္ထသုတ်။
စကားဖြစ်ပေါ်ခြင်းအကြောင်း သုံးမျိုးကို ဟောတော်မူသည့်သုတ်။
-အံ၊၁၊၁၄၉-၁၅၀။
အံ၊ဋ္ဌ၊၂၊၁၃၆-၇။
-အင်္ဂုတ္တရနိကာယ၊ တိကနိပါတ၊ ၁-ပဌမပဏ္ဏာသက၊ ၅-စူဠဝဂ္ဂ၊ ပဉ္စမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဒါန, ပဗ္ဗဇ္ဇ, မာတာပိတုဥပဋ္ဌာန-ဟူသော ပဏ္ဍိတပညတ္တ, သပ္ပုရိသပညတ္တ သုံးမျိုးရှိပုံကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၁၅၀-၁။
အံ၊မြန်၊၁၊၁၆၉-၁၇ဝ။
-အင်္ဂုတ္တရနိကာယ၊ တိကနိပါတ ၁-ပဌမပဏ္ဏာသက၊ ၅-စူဠဝဂ္ဂ၊ နဝမသုတ်။
ဘုရားရှင် ကောသလနိုင်ငံ ... သီတင်းသုံးတော်မူစဉ် ဟိမဝန္တာတောင်မင်းကို အမှီပြု၍ သစ်ပင်ကြီးတို့၏ ကြီးပွားခြင်းသုံးမျိုးကို ပမာထား၍ သဒ္ဓါတရားရှိသော အမျိုးသားအကြီးအကဲကို အမှီပြု၍ အိမ်သူအိမ်သားတို့၏ ကြီးပွားခြင်း သုံးမျိုးတို့ကို ရဟန်းတို့အား ဘုရားရှင် ဟောတော်မူသည့်သုတ်။
-အံ၊၁၊၁၅၁-၂။
အံ၊မြန်၊၁၊၁၇၀-၁။
အံ၊ဋ္ဌ၊၂၊၁၃၈-၉။
-အင်္ဂုတ္တရနိကာယ၊ တိကနိပါတ၊ ပဌမပဏ္ဏာသက၊ ၅-စူဠဝဂ္ဂ၊ ဒသမသုတ်။